CELEX: 32009D0301
Language: et
Date: 2009-03-25 00:00:00
Title: 2009/301/EÜ: Komisjoni otsus, 25. märts 2009 , digitaalsete raamatukogude alase kõrgetasemelise eksperdirühma moodustamise kohta

28.3.2009   
            
            
               ET
            
            
               Euroopa Liidu Teataja
            
            
               L 82/9
            
         
      KOMISJONI OTSUS,
   25. märts 2009,
   digitaalsete raamatukogude alase kõrgetasemelise eksperdirühma moodustamise kohta
   (2009/301/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   ning arvestades järgmist:
   
               (1)
            
            
               Euroopa Ühenduse asutamislepingu artikliga 157 on ühendusele ja liikmesriikidele tehtud ülesandeks tagada ühenduse tööstuse konkurentsivõime jaoks vajalikud tingimused. Artikliga 151 on ette nähtud, et ühendus aitab kaasa liikmesriikide kultuuri õitsengule, respekteerides nende rahvuslikku ja piirkondlikku mitmekesisust ning rõhutades samal ajal ühist kultuuripärandit.
            
         
               (2)
            
            
               Komisjoni teatises „i2010 – Euroopa infoühiskond majanduskasvu ja tööhõive eest” (1) tehti teatavaks digitaalsete raamatukogude alane algatus.
            
         
               (3)
            
            
               Komisjoni teatises „i2010: digitaalsed raamatukogud” (2) anti teada otsusest moodustada digitaalsete raamatukogude alane kõrgetasemeline eksperdirühm, kes nõustab komisjoni, kuidas tulla kõige paremini toime keeruliste Euroopa tasandi korralduslike, õiguslike ja tehniliste ülesannetega.
            
         
               (4)
            
            
               Eksperdirühm loodi komisjoni otsusega 2006/178/EÜ, (3) mis kaotas kehtivuse 31. detsembril 2008. Tuleviku vajadusi silmas pidades peaks kõnealune otsus võimaldama eksperdirühma tegevust 2009. aastal jätkata.
            
         
               (5)
            
            
               Eksperdirühm peaks andma oma panuse ühisesse strateegilisse kujutlusse Euroopa digitaalsete raamatukogude kohta.
            
         
               (6)
            
            
               Rühm peaks koosnema digitaalsete raamatukogude alal kõrgelt kvalifitseeritud ekspertidest, kes on nimetatud ametisse isikuliselt.
            
         
               (7)
            
            
               2009. aastal peaks rühm tegelema digitaalsete raamatukogudega seotud autoriõiguse ja digitaalse säilitamise küsimustega ning juurdepääsu tagamisega teadusinfole. Need küsimused hõlmavad eelkõige erandeid ja piiranguid, vabatahtlikke kokkuleppeid sidusjuurdepääsu suurendamiseks autoriõigusega kaitstud sisule, kasutaja loodud sisu, avatud juurdepääsu teadusinfole, juurdepääsu teadustöö andmetele ja teadustöö andmete säilitamist.
            
         
               (8)
            
            
               Lisaks sellele peaks eksperdirühm kontrollima varem vastu võetud aruannetes esitatud lahenduste kaasamist, eelkõige omanikuta tööde ja lõppenud tiraažiga tööde valdkonnas.
            
         
               (9)
            
            
               Rühma liikmete jaoks tuleks ette näha teabe avaldamise eeskirjad, ilma et see piiraks komisjoni otsuse 2001/844/EÜ, ESTÜ, Euratom (4) lisas esitatud komisjoni turvaeeskirjade kohaldamist.
            
         
               (10)
            
            
               Rühma liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta. (5)
               
            
         
               (11)
            
            
               Asjakohane on määrata kindlaks käesoleva otsuse kohaldamisaeg,
            
         ON TEINUD JÄRGMISE OTSUSE:
   Artikkel 1
   Digitaalsete raamatukogude alane kõrgetasemeline eksperdirühm
   Käesolevaga moodustab komisjon digitaalsete raamatukogude alase kõrgetasemelise eksperdirühma (edaspidi „rühm”).
   Artikkel 2
   Ülesanded
   Rühma ülesanded on järgmised:
   
               a)
            
            
               nõustada komisjoni, kuidas tulla kõige paremini toime keeruliste Euroopa tasandi korralduslike, õiguslike ja tehniliste ülesannetega;
            
         
               b)
            
            
               anda oma panus ühisesse strateegilisse kujutlusse Euroopa digitaalsete raamatukogude kohta.
            
         Artikkel 3
   Konsulteerimine
   Komisjon võib konsulteerida rühmaga kõigis küsimustes, mis on seotud digitaalsete raamatukogude algatusega.
   Artikkel 4
   Koosseis ja ametisse nimetamine
   1.   Rühma kuulub kuni 20 liiget.
   2.   Infoühiskonna ja meedia peadirektor nimetab eksperdirühma liikmed spetsialistide hulgast, kes on pädevad artiklites 2 ja 3 osutatud valdkondades.
   3.   Liikmed nimetatakse ametisse isiklikult kui digitaalsete raamatukogude alal pädevad kõrgetasemelised eksperdid ning nende ülesanne on nõustada komisjoni sõltumata mis tahes välistest mõjudest.
   4.   Liikmed määratakse ametisse, et tagada võimalikult suures ulatuses õige tasakaal pädevuste, geograafilise päritolu ja sugude osas.
   5.   Rühma kuuluvad eksperdid, kes esindavad järgmisi valdkondi:
   
               —
            
            
               ühiskondlikku mälu koondavad asutused (raamatukogud, arhiivid, muuseumid);
            
         
               —
            
            
               autorid, kirjastajad ja infosisu pakkujad;
            
         
               —
            
            
               info- ja sidetehnoloogiate (sh otsingumootorite ja tehnoloogia) pakkujad;
            
         
               —
            
            
               teadus- ja uurimisasutused, akadeemilised ringkonnad.
            
         6.   Liikmetel ei ole lubatud määrata asendusliiget neid asendama.
   7.   Liikmete ametiaeg lõpeb 31. detsembril 2009.
   8.   Liikmed, kes ei suuda rühma aruteludes enam tõhusalt osaleda, kes lahkuvad ametist või kes ei täida käesoleva artikli lõikes 3 või EÜ asutamislepingu artiklis 287 sätestatud tingimusi, võib ülejäänud ametiajaks asendada.
   9.   Liikmed kirjutavad igal aastal alla kohustusele tegutseda lähtuvalt avalikest huvidest ning avaldusele erapooletust kahjustada võivate huvide puudumise või olemasolu kohta.
   10.   Liikmete nimesid kogutakse, töödeldakse ja need avaldatakse vastavalt määrusele (EÜ) nr 45/2001. Liikmete nimed avaldatakse i2010 digitaalsete raamatukogude veebilehel.
   Artikkel 5
   Töökorraldus
   1.   Rühma eesistuja on komisjon.
   2.   Kokkuleppel komisjoniga võib luua alamrühmi, kes tegelevad eriküsimuste lahendamisega eksperdirühma antud volituste alusel. Alamrühmad saadetakse laiali kohe, kui nende ülesanded on täidetud.
   3.   Komisjoni esindaja võib juhul, kui see on kasulik ja/või vajalik, kutsuda rühma või alamrühma aruteludes osalema vaatlejaid või eksperte, kes on eelkõige pädevad päevakorras olevates küsimustes.
   4.   Rühma või alamrühma aruteludes osalemisel saadud teavet, mis on komisjoni arvates konfidentsiaalne, ei tohi avalikustada.
   5.   Rühm ja selle alamrühmad kohtuvad tavaliselt komisjoni ruumides vastavalt komisjoni kehtestatud korrale ja ajakavale. Komisjon tagab sekretariaaditeenused. Muud komisjoni ametnikud, kes tunnevad menetluse vastu huvi, võivad osaleda rühma või selle alamrühmade koosolekutel.
   6.   Rühm kinnitab oma töökorra komisjoni poolt vastu võetud töökorra standardeeskirjade alusel.
   7.   Komisjon võib asjaomase dokumendi algkeeles avaldada ükskõik milliseid kokkuvõtteid, järeldusi või väljavõtteid järeldustest või rühma töödokumente.
   Artikkel 6
   Koosolekutega seotud kulud
   Komisjon hüvitab liikmetele, ekspertidele ja vaatlejatele rühma tegevusega seotud reisi- ja vajaduse korral elamiskulud vastavalt komisjoni välisekspertide kulude hüvitamise korrale.
   Liikmetele, ekspertidele ja vaatlejatele ei maksta osutatud teenuste eest tasu.
   Koosolekute kulud hüvitatakse aastaeelarve piires, mille eraldavad rühmale asjaomased komisjoni talitused.
   Artikkel 7
   Kehtivuse kaotamine
   Käesolev otsus kaotab kehtivuse 31. detsembril 2009.
   
      Brüssel, 25. märts 2009
      
         
            Komisjoni nimel
         
         
            komisjoni liige
         
         Viviane REDING
         
      
   
   
      (1)  KOM(2005) 229 (lõplik).
   
      (2)  KOM(2005) 465 (lõplik).
   
      (3)  ELT L 63, 4.3.2006, lk 25.
   
      (4)  EÜT L 317, 3.12.2001, lk 1.
   
      (5)  EÜT L 8, 12.1.2001, lk 1.